3.9.2011 Jurnalul Oficial al Uniunii Europene L 228/19 DECIZIA A CONSILIULUI din 2 septembrie 2011 de suspendare parțială a aplicării Acordului de cooperare dintre Comunitatea Economică Europeană și Republica Arabă Siriană (2011/523/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9), având în vedere propunerea Comisiei Europene, întrucât: (1) La data de 18 ianuarie 1977, Comunitatea Economică Europeană şi Republica Arabă Siriană au încheiat un acord de cooperare (!) („Acordul de cooperare”), menit să promoveze cooperarea generală în vederea consolidării relațiilor dintre părți. Acordul de cooperare se bazează pe dorința comună a părţilor de a menţine și de a consolida relațiile de prietenie dintre ele, în conformitate cu principiile Cartei Naţiunilor Unite. În temeiul articolului 3 alineatul (5) din Tratatul privind Uniunea Europeană, în relațiile sale cu restul comunității internaţionale, Uniunea are datoria de a contribui la pace, securitate și protecţia drepturilor omului, precum şi la respectarea strictă şși la dezvoltarea dreptului interna- țional, inclusiv respectarea principiilor Cartei Organizației Naţiunilor Unite. În temeiul articolului 21 alineatul (1) din Tratatul privind Uniunea Europeană, acţiunea Uniunii pe scena interna- țională trebuie să se bazeze pe principiile care au inspirat crearea, dezvoltarea și extinderea sa şi pe care inten- ționează să le promoveze în lumea întreagă: democrația, statul de drept, universalitatea şi indivizibilitatea drep- turilor omului și a libertăților fundamentale, respectarea demnității umane, principiile egalității și solidarității, precum și respectarea principiilor Cartei Organizaţiei Naţiunilor Unite și a dreptului internațional. Din martie 2011, s-au intensificat protestele împotriva anumitor abuzuri de putere ale oficialităților siriene, pe fondul accentuării stării generale de nemulțumire privind situația economică şi politică a țării. Protestele prudente inițiale, care au izbucnit în regiuni marginale, s-au extins, transformându-se într-o revoltă naţională. Autorităţile siriene au ripostat şi continuă să riposteze într-un mod foarte violent, inclusiv deschizând focul asupra protesta- tarilor paşnici. La 18 august 2011, Înaltul Comisar al ONU pentru Drepturile Omului a dat o declarație în cadrul celei de a 17-a reuniuni speciale a Consiliului pentru Drepturile Omului privind „situația drepturilor omului în Republica Arabă Siriană”, în care a amintit faptul că, în raportul din () JO L 269, 27.9.1978, p. 2. (10) 18 august al misiunii de stabilire a faptelor derulată în Siria la solicitarea Consiliului pentru Drepturile Omului, aceasta a constatat faptul că forţele de securitate şi militare siriene se făceau vinovate de încălcări sistematice şi pe scară largă ale drepturilor omului, inclusiv de crime, dispariții forţate, tortură, privarea de libertate şi persecuţii. Înaltul Comisar a fost de părere că, având în vedere amploarea şi natura acestor acte, ele pot fi consi- derate crime împotriva umanității şi i-a invitat pe membrii Consiliului de Securitate să examineze oportu- nitatea sesizării Curţii Penale Internaţionale cu privire la situația actuală din Siria. În aceeaşi zi, Uniunea a condamnat campania brutală purtată de Bashar Al-Assad și regimul său împotriva propriei populații, soldată cu uciderea și rănirea a numeroși cetățeni sirieni. Uniunea a subliniat în mai multe rânduri faptul că trebuie să se pună capăt repre- siunii brutale a populației, să fie eliberați protestatarii arestați, să se permită accesul liber al presei și al organi- zațiilor umanitare şi pentru protecţia drepturilor omului internaţionale, precum și să se lanseze un dialog la scară națională real și deschis tuturor părților. Conducerea siriană a continuat, cu toate acestea, să sfideze apelurile în acest sens ale Uniunii și ale comunității internaționale în general. La 23 august 2011, Consiliul pentru Drepturile Omului a adoptat o rezoluţie privind încălcările grave ale drep- turilor omului care au loc în Republica Arabă Siriană, în care condamna cu fermitate încălcările persistente și grave ale drepturilor omului de către autoritățile siriene, îşi reînnoia apelul la adresa autorităților siriene de a-și respecta obligaţiile care le revin în temeiul dreptului internațional, sublinia necesitatea desfășurării unei inves- tigații internaționale, transparente, independente şi grabnice a acuzaţiilor de încălcare a dreptului interna- țional, inclusiv a celor privind acte care pot constitui crime împotriva umanității, precum şi necesitatea pedepsirii persoanelor vinovate, și decidea trimiterea unei comisii internaționale independente de anchetă, care să investigheze încălcările dreptului internațional în materie de protecție a drepturilor omului în Siria. Conform preambulului Acordului de cooperare, prin încheierea acestui acord, ambele părțile au dorit să își demonstreze voința comună de a menţine și de a consolida relațiile de prietenie dintre ele, în conformitate cu principiile Cartei Națiunilor Unite. Având în vedere situația actuală, Uniunea consideră că situația actuală din Siria constituie o încălcare manifestă a principiilor Cartei Naţiunilor Unite, care reprezintă baza cooperării dintre Siria și Uniune. Având în vedere încălcarea extrem de gravă de către Siria a dreptului internațional general şi a principiilor Cartei Organizaţiei Naţiunilor Unite, Uniunea a hotărât să adopte noi măsuri restrictive împotriva regimului sirian.